เสริมดวง
โดย...แบงก์กลิ้ง
5 มี.ค. 2558

โดย...แบงก์กลิ้ง
เก็บเป็นความลับมาพักนึง แต่เมื่อวันที่ 2 มี.ค.ที่ผ่านมา พี่บู้ “ชาติชาย พยุหนาวีชัย” ผู้อำนวยการธนาคารออมสิน ก็เปิดเผยความลับต่อผู้จัดการสาขาธนาคารทั่วประเทศว่า จะมีการปรับเปลี่ยนโลโก้ของธนาคารเล็กน้อย เพื่อให้เป็นไปตามหลักฮวงจุ้ย 
ที่ว่าปรับเปลี่ยนเล็กน้อยนั้น เพราะตราสัญลักษณ์ธนาคารออมสินนั้น เป็นตราพระราชทานจากพระบาทสมเด็จพระมงกุฎเกล้าเจ้าอยู่หัว พระผู้ก่อตั้งธนาคาร เพื่อให้เป็นที่ออมเงินของปวงชนชาวไทย แค่จะผสมสีที่เป็นธาตุดินเข้าไปในตราสัญลักษณ์ธนาคารเพิ่มขึ้น แบบถ้าไม่สังเกตคงไม่รู้
สีของธาตุดิน ได้แก่ สีเหลือง ส้ม น้ำตาล ครีม อิฐ  สีในกลุ่มนี้เป็นสีแห่งอำนาจ ความมั่นคง เข้มแข็ง สมดุล
แหม... สมเป็นอดีตผู้ใต้บังคับบัญชาของ บัณฑูร ล่ำซำ ประธานกรรมการแบงก์กสิกรไทยจริงๆ